Feltehetően nagyobb kaliberű lőfegyverrel sebesítettek meg egy iráni bevándorlót a horgosi menekülttábor közelében – tudta meg az M1 Aktuális Híradója. Az eset még kedden történt. Az ügyben hírzárlatot rendeltek el a szerbiai hatóságok.

Három iráni kedden este hatkor indult el a táborból a közeli benzinkúthoz. Amikor az út mentén gyalogoltak, az egyik felüljárónál lövés érte őket.

Az egyik 36 éves férfit a hasán találta el a golyó. A menekültek három férfit láttak elmenekülni a felüljáróról. A meglőtt férfit a szabadkai kórházban ápolják.